Statutul juridic al semnăturilor electronice
Semnăturile electronice te ajută să închei acorduri juridice rapid și convenabil, dar există câteva considerații de care trebuie să ții cont și o serie de situații când acestea sunt necorespunzătoare. Validitatea juridică a semnăturilor electronice depinde de modul în care acestea sunt implementate și de legea locală, în Republica Moldova acestea fiind Codul Civil și Legea 91/2004 privind semnătura electronică şi documentul electronic 
Validitatea juridică a semnăturilor electronice
Fundamental, trei opțiuni diferite prevalează în cadrul sistemelor juridice naționale: 
· Prima abordare recunoaște exclusiv un singur tip de semnătură electronică cu cel mai înalt grad de securitate, care produce efecte juridice echivalente cu cele ale unei semnături olografe. 
· Cea de-a doua abordare, mai flexibilă, permite părților să aleagă o tehnologie, conferind validitate juridică tuturor tehnologiilor care îndeplinesc un standard minim.
· A treia abordare  îmbină caracteristicile primelor două și este adesea considerată o abordare etapizată: aceasta stabilește standarde joase pentru ca semnătura să producă efect juridic minim, dar impune cerințe adiționale – de obicei utilizarea metodelor de autentificare avansate – pentru ca o semnătură să obțină un nivel mai înalt al statutului juridic sau să înlocuiască condiția aplicării semnăturii olografe pentru unele contracte.  
Considerații juridice pentru semnăturile electronice 
Reglementarea de către guverne a autentificării întru-un mediu tehnologic neutru depinde de jurisdicție. Importanța utilizării semnăturilor cu un nivel de securitate ridicat constă în faptul că legiuitorul ar putea atribui acestora anumite prezumții relative. Prin urmare, o semnătură ar fi considerată drept dovadă suficientă a faptului presupus de către instanțe. 
Per general, legea nu deosebește validitatea unui email sau a înserării unei semnături sub formă unei imagini într-un contract electronic și utilizarea unui sistem de cloud pentru executarea unui acord, în ambele situații prezumându-se consimțământul părților la încheierea acestuia, până când existența consimțământului nu este contestată. Cu toate acestea, în Republica Moldova, un act juridic încheiat prin utilizarea oricărui mijloc electronic, altul decât semnătura electronică prevăzută de Legea 91/2004, nu este echivalent cu cel încheiat în formă scrisă[footnoteRef:1]. Legea sus-numită distinge 3 tipuri de semnături electronice, și anume: semnătura electronică simplă, semnătura electronică avansată necalificată și semnătura electronică avansată calificată[footnoteRef:2]. [1:  art. 319 alin. 4 din Codul Civil]  [2:  art. 4 alin 1 din Legea 91/2004 privind semnătura electronică şi documentul electronic] 

Cu toate acestea, un sistem de cloud este de regulă, mai fiabil decât un simplu schimb de email-uri, pentru că un sistem de cloud va produce un certificat digital, înregistrând semnatarul, timpul și data semnării, și adresa IP utilizată. Acesta potențial va deține o valoare mai mare în instanța de judecată decât un simplu acord cu condițiile unui contract prin intermediul unui simplu schimb de email-uri.  Totuși, majoritatea sistemelor de cloud  se confruntă cu confirmarea identității persoanelor care semnează contractul. 
[bookmark: _GoBack]Prin urmare, în cadrul anumitor jurisdicții, inclusiv și în Republica Moldova, legea impune și alte cerințe pentru executarea anumitor contracte, spre exemplu, pentru  actele sau contractele translative de drepturi asupra bunurilor imobile, în modul în care aplicarea semnăturii electronice trebuie să fie coordonată cu un notar în astfel de acorduri încheiate dintre părți. În alte cuvinte, chiar dacă semnăturile electronice sunt de regulă valabile, acestea ar putea să nu servească pentru orice tip de contract și semnătura olografă poate fi obligatorie. 
Sisteme de cloud care oferă semnături electronice, de regulă, nu satisfac cerințele pentru a înlocui semnăturile olografe pentru acte translative de drepturi asupra bunurilor imobile. Totuși, aceasta va depinde în mare parte de jurisdicția dvs. 
